《龙兴客旅效子美寓居同谷七歌》
宋代·李新

阴风刮天云自幕，穷山十月愁摇落。
归来囊有惜空虚，石田拟与谁耕凿。
我生正坐儒冠误，终年冻饿如癯鹤。
呜呼一歌兮歌已悲，山鬼为我相追啼。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。